སྐད་ཡིག་དང་འགྲུལ་བཞུད་ཀྱི་ཆ་ནས་བཤད་ན།སྔོན་མ་བོད་ཀྱི་ལོ་ཙཱ་བ་ཚོ་ཐག་རིང་བོད་ནས་འགྲུལ་བཞུད་ཀྱི་ཆ་རྐྱེན་ཤིན་ཏུ་ཞན་པའི་གནས་སྟངས་འོག་ཕེབས་ཀྱི་ཡོད་རེད།བོད་ནས་ཕེབས་མ་ཐག་ཏུ་ཡུལ་གསར་པར་སྐད་སོགས་གཞི་ནས་སྦྱངས་དགོས་ཀྱི་ཡོད།ཡིན་ནའང་ཆ་རྐྱེན་དང་གནས་སྟངས་སྐྱོ་པོ་དེ་འདྲའི་འོག་ཁོང་རྣམ་པས་སྐུ་ལས་བསྐྱོན་ཏེ།ད་ལྟ་ང་རང་ཚོའི་མདུན་དུ་ཡོད་པའི་གསུང་རབ་དེ་དག་བསྒྱུར་གནང་བ་རེད།ང་རང་ཚོར་ཆ་བཞག་ན།འགྲུལ་བཞུད་ཀྱི་དཀའ་ངལ་དེ་འདྲ་མེད་པར་མ་ཟད།ས་འདྲིས་ཟིན་པ་དང་སྐད་ཀྱང་གོ་བརྡ་འཕྲོད་ངེས་ཡོད་རེད།དེར་བརྟེན་དངོས་གནས་བྱས་ན།ང་རང་ཚོར་ཡིག་སྒྱུར་གྱི་ཐད་གྲུབ་འབྲས་ཆེན་པོ་ལེན་དགོས་པ་དང་ཡོད་དགོས་པའི་འོས་འགན་དང་གནས་བབས་གཉིས་ཀ་ཡོད་རེད།